ข้อบัญญัติองค์การบริหารส่วนตำบลแวงน่างข้อบัญญัติองค์การบริหารส่วนตำบลแวงน่างเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแวงน่างอำเภอเมืองมหาสารคาม จังหวัดมหาสารคามพ.ศ. ๒๕๕๔ อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลแวงน่างโดยความเห็นชอบของสภาองค์การบริหารส่วนตำบลแวงน่างและนายอำเภอเมืองมหาสารคามจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลแวงน่าง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแวงน่างอำเภอเมืองมหาสารคาม จังหวัดมหาสารคาม พ.ศ. ๒๕๕๔ข้อ ๒[๑] ข้อบัญญัตินี้ให้ใช้บังคับตั้งแต่วันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองมหาสารคามที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ให้ยกเลิกข้อบัญญัติองค์การบริหารส่วนตำบลแวงน่างเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแวงน่างอำเภอเมืองมหาสารคาม จังหวัดมหาสารคาม พ.ศ. ๒๕๕๒ข้อ ๔ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดแนวเขตตำบลแวงน่างด้านเหนือ ด้านตะวันออกจดถนนเชื่อมบ้านค้อใหญ่กับบ้านโนนเดื่อ ฟากตะวันตก ด้านใต้จดเส้นขนานระยะ ๓๐๐ เมตร กับแนวเขตตำบลแวงน่างด้านเหนือด้านตะวันตก จดทางหลวงแผ่นดินหมายเลข ๒๓บริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ ๓๐๐ เมตร กับศูนย์กลางคลองส่งน้ำชลประทานฟากใต้จนบรรจบกับถนนเชื่อมบ้านค้อใหญ่กับบ้านโนนเดื่อ ฟากตะวันออกและจดแนวเขตตำบลแวงน่างด้านเหนือด้านตะวันออกจดแนวเขตเทศบาลเมืองมหาสารคาม จังหวัดมหาสารคามและแนวเขตตำบลแวงน่างด้านตะวันออก ด้านใต้จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๓ ตอนเลี่ยงเมือง เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๒๓ และห้วยคะคางฝั่งตะวันออก ฝั่งตะวันตก ฝั่งใต้ และฝั่งเหนือ ด้านตะวันตกจดทางหลวงแผ่นดินหมายเลข ๒๓ ฟากตะวันออกทั้งนี้ พื้นที่บริเวณที่ ๑ และบริเวณที่ ๒ปรากฏรายละเอียดตามแผนที่แนบท้ายข้อบัญญัตินี้ข้อ ๕ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการเกี่ยวกับอุตสาหกรรมบริการ และโรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังวัตถุอันตราย ตามกฎหมายว่าด้วยวัตถุอันตราย(๓) อาคาร สถานสงเคราะห์หรือรับเลี้ยงเด็กหรือคนชรา(๔) สุสานและฌาปนสถาน ตามกฎหมายว่าด้วยสุสาน และฌาปนสถานข้อ ๖ ภายในบริเวณที่ ๒ห้ามมิให้บุคคลใดก่อสร้างอาคาร โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชน หรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๗ ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ และข้อ ๖ข้อ ๘ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๕ และข้อ ๖ข้อ ๙ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลแวงน่างรักษาการให้เป็นไปตามข้อบัญญัตินี้ประกาศณ วันที่ ๑๗ พฤศจิกายน พ.ศ. ๒๕๕๔ชยพล โบราณมูลนายกองค์การบริหารส่วนตำบลแวงน่าง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลแวงน่าง เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลแวงน่างอำเภอเมืองมหาสารคาม จังหวัดมหาสารคาม พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๙ พฤศจิกายน๒๕๕๔ปณตภร/ผู้ตรวจ๑๓ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๔๑ ง/หน้า ๑๐๓/๒๓ พฤศจิกายน ๒๕๕๔